חיל הנחתים של קוריאה הדרומית

חיל הנחתים של דרום קוריאה (בקוריאנית: 대한민국 해병대, ובראשי תיבות: ROKMC) הוא זרוע מיוחדת בכוחות המזוינים של דרום קוריאה, הפועלת במסגרת חיל הים אך לעיתים רבות נתונה לפיקוד יבשתי. לעיתים הוא מדורג כחיל הנחתים השני בגודלו בעולם, עם כ-25,000 חיילים.

 היסטוריה 
 הקמה ומלחמת קוריאה 
חיל הנחתים של דרום קוריאה נוסד ב־15 באפריל 1949 בצ'ינהה, עם כוח ראשוני של 380 חיילים. בתחילה שימש ללחימה בפרטיזנים קומוניסטים בדרום המדינה ובאי ג'ג'ו. עם פרוץ מלחמת קוריאה ביוני 1950 התרחב החיל במהירות והשתתף בקרבות מרכזיים, כולל נחיתת אינצ'ון, שחרור סיאול וקרב צ'וסין רזבור, תוך שיתוף פעולה עם הנחתים האמריקאים. במהלך הלחימה רכש את הכינוי "חיל הנחתים שתופס רוחות רפאים". עד תום המלחמה ב-1953 ספג החיל 2,529 אבדות, והוערך כי גרם למותם של כ-22,000 חיילי אויב. בשנת 1955 הוקמה הדיוויזיה הראשונה של החיל.

 מלחמת וייטנאם ושנות ה־70 
במסגרת תוכנית "ריבוי הדגלים" (Many Flags) ביוזמת ארצות הברית, שלח הנשיא פארק צ'ונג-הי יחידות דרום קוריאניות לסייע בלחימה בדרום וייטנאם. חיל הנחתים שלח את חטיבת הנחתים השנייה – "חטיבת הדרקון הכחול" (Blue Dragon Brigade – 청룡부대), שפעלה בשיתוף פעולה עם המארינס האמריקאים במסגרת חיל המשלוח הדרום קוריאני. בתמורה לכך קיבלה קוריאה הדרומית תמיכה אמריקאית משמעותית בשווי של כמיליארד דולר לצורך מודרניזציה של צבאה. בשנת 1974 הוסב רגימנט החי"ר של הדיוויזיה הראשונה למבנה ייחודי – פלוגות המתמחות בחדירה מוסקת, נחיתה אמפיבית ולחימת קומנדו.

 שנות ה־80 
ב-1982 הוקמה יחידת העונשין "היחידה 812 – הפטיש" (812th 'Hammer' Unit), שמטרתה הייתה לבצע פעולות תגמול נגד צפון קוריאה. אימוניה כללו הליכות מאומצות עם ציוד מלא, נשיאת סירות גומי מעל הראש ומרחקי שחייה ארוכים בים הפתוח. המטה הכללי של חיל הנחתים, שפורק ב-1973 בשל קיצוצים תקציביים, הוקם מחדש בנובמבר 1987.

 שנות ה־2000 
ב־23 בנובמבר 2010 התרחשה תקרית הפגזת יונפyeong, בה הפגיז צפון קוריאה את עמדות חיל הנחתים באי יונפיונג. בעקבות זאת שינתה ממשלת דרום קוריאה את תוכנית הרפורמה הצבאית שלה, ובמקום לצמצם את הנוכחות באיים הצפוניים – היא הגבירה אותה באופן משמעותי במסגרת תוכנית "רפורמה 307".במסגרת רפורמה זו הוקם פיקוד ההגנה על איי הצפון־מערב (NWIDC), שהוכפף ישירות למפקד חיל הנחתים, אשר קיבל סמכות מלאה לפקד בשעת חירום על כוחות יבשה, ים ואוויר באותו אזור. הרפורמה כללה פריסת מכ"מי ארטילריה, הקמת יחידת טילי נ"ט מדגם Spike, תגבור סוללות ארטילריה באיים, הקמת יחידת מסוקי קרב מסוג AH-1S קוברה בבריגדה ה-6, והגדלת מספר החיילים באיים בלמעלה מ־1,000. בנוסף, החוק מ־2011 הסדיר את עצמאות הפיקוד של חיל הנחתים, העניק סמכויות למפקדו למנות קצינים, לבחור מדים ולרכוש ציוד באופן עצמאי מחיל הים. ב-15 באוקטובר 2011 נכנס החוק לתוקפו באופן רשמי.

 2020-כיום 
ב־21 בנובמבר 2023, לראשונה מזה חמש שנים, ערך חיל הנחתים תרגיל אמפיבי רחב היקף בעיר פוהאנג, בהשתתפות כ־3,400 חיילים, מעל 30 רכבי נחיתה אמפיביים ו־10 ספינות של חיל הים. התרגיל כלל נחיתות בחוף בעזרת מסוקים, כלי שיט וכלי טיס מוסקים, בסיוע אש מסייעת מהים והאוויר.

 מבנה 
חיל הנחתים של דרום קוריאה מונה כיום כ־29,000 חיילים, המאורגנים תחת מפקדת חיל הנחתים של הרפובליקה של קוריאה. תחת פיקודו פועלות שתי דיוויזיות (כולל הדיוויזיה הראשונה והדיוויזיה השנייה) ו-שתי בריגדות נוספות. מפקד חיל הנחתים (Commandant) הוא קצין בדרגת לוטננט גנרל (שלושה כוכבים):

 כוחות לוחמה מיוחדת 
 הדיוויזיה הראשונה של חיל הנחתים מתמחה בלחימה תלת-ממדית: אוויר, ים, ויבשה. אחד הרגימנטים שלה מורכב משלושה גדודים, שכל אחד מהם מתמחה ביכולת לוחמה שונה – צניחה קרבית (Airborne), נחיתה אמפיבית (Amphibious Assault), וקומנדו (Ranger).
 לחיל הנחתים גם שני גדודי סיור ופלוגת סיור מיוחדת אחת, שמבצעים הכשרות בלוחמה ימית מתקדמת, כולל צלילה קרבית וצניחה ממטוסים – בדומה ליחידות עילית אחרות בעולם.
 בתחום הרפואה הצבאית, נסמך החיל על מערך הרפואה של חיל הים הדרום-קוריאני. חובשים ייעודיים מחיל הים משולבים ביחידות החי"ר של הנחתים, וכן מדריכים את המתגייסים החדשים בהגשת עזרה ראשונה בסיסית – בדומה לחובשי חיל הים האמריקאי (US Navy Corpsmen).

 יחידת התגובה המהירה – "כוח ג'סאנג" (Spartan 3000) 
ב־1 במרץ 2016 הוקמה בעיר פוהאנג יחידת התגובה המהירה של חיל הנחתים הדרום-קוריאני, המכונה "ספרטן 3000". היחידה, בהיקף רגימנט (כ-3,000 לוחמים), נועדה לפעול במהירות במצבי חירום – הן בלחימה בצפון קוריאה והן בטיפול באסונות טבע. זמן הפריסה של יחידה ברמת רגימנט יתקצר מ-48 שעות ל־24 שעות בלבד. בזמן מלחמה, ייעודה של היחידה הוא לבצע חדירה לעומק שטח האויב ולפגוע במטרות אסטרטגיות כגון מתקני גרעין, טילים ומערכי פיקוד ושליטה של צפון קוריאה. היחידה השתתפה בתרגילים משולבים עם צבא ארצות הברית, כולל תרגיל הנחיתה האמפיבית השנתי Foal Eagle, שבמהלכו בוצעו תרחישים מתוך תוכנית המלחמה הסודית OPLAN 5015, הכוללת תקיפות כירורגיות ו"פשיטות עריפת ראש". יחידת הסיור המיוחדת של ROKMC מאומנת למשימות חדירה ותקיפה בצפון קוריאה, לרבות השמדת תשתיות גרעיניות ובקרה, והיא חלק ממערך הנחתים הכולל כיום כ-29,000 לוחמים בשתי דיוויזיות ובריגדה אחת.

 גלריה 

 קישורים חיצוניים 

 הערות שוליים 

קטגוריה:קוריאה הדרומית: צבא וביטחון
קטגוריה:יחידות נחתים